Nisa tqal jistgħu jgħaddu l-Covid-19 lit-trabi tagħhom fil-ġuf mis-sekonda
Studju riċenti li sar fl-Italja, wieħed mill-pajjiżi madwar id-dinja li ntlaqat ħażin mill-Covid-19, sab li n-nisa tqal jistgħu jgħaddu l-virus lit-tarbija tagħhom fil-ġuf mis-sekonda. Il-Professur Claudio Fenizia, mill-Università ta' Milan irrapporta li żewġt itrabi twieldu infettati bil-virus wara li ommijiethom kienu ttestjaw pożittivi għall-marda. Fl-istudju, 31 mara bil-coronavirus u li kienu fl-aħħar xhur tat-tqala tagħhom fl-eqqel tal-pandemija fl-Italja ġew osservati. Hawnhekk, testijiet u l-istudju meħtieġ sar fuq in-nisa, it-trabi tagħhom ladarba twieldu, is-sekonda, il-ħalib tas-sider fost oħrajn. B'xorti tajba ma saret l-ebda ħsara lit-trabi l-għaliex dawn ġew infettati tard fit-tqala. Dwar dan is-suggett, għadhom qed isiru aktar studji.